O **Sikorsky R-6** é un helicóptero lixeiro bipraza estadounidense dos anos 40. No servizo coa Royal Air Force e Royal Navy foi chamado **Hoverfly II**.

Desenvolvemento
---------------

O R-6/Hoverfly II desenvolveuse para mellorar o exitoso Sikorsky R-4. Co fin de mellorar o rendemento deseñouse unha fuselaxe aerodinámica completamente nova e a cola do rotor de traseiro alongouse e enderezouse. Mantívose o rotor principal e o sistema de transmisión do R-4. Sikorsky asignou a designación **Model 49** ao novo deseño. Posteriormente Doman Helicopters Inc realizou modificacións de equilibrio dinámico no rotos. O novo helicóptero podía acadar os 160 km/h en comparación cos 132 km/hdo anterior deseño.

A produción inicial foi realizada por Sikorsky, pero a meirande parte das unidades foron fabricadas por Nash-Kelvinator. Algúns dos últimos exemplares estaban equipados con motores máis potentes.

Historial operacional
---------------------

Os primeiros R-6 foron entregados ás Forzas Aéreas do Exército dos Estados Unidos (USAAF) a finais de 1944 e algúns transferíronse á Armada (USN). Inicialmente pretendíase pasar 150 R-6 á Royal Air Force (RAF), pero os atrasos causados por cambiar a produción da fábrica de Sikorsky en Stratford, Connecticut á de Nash-Kelvinator en Detroit, Míchigan significaron que só only 27 R-6A fosen realmente entregados á RAF como o **Hoverfly II**. 15 deles operaron coa Fleet Air Arm (FAA) da Royal Navy.

Algúns dos exemplares da RAF foron asignados ao 657 Squadron RAF para probar o uso de helicópteros no rol de cooperación co Exército, e podíanselle instalar dúas padiolas no exterior da fuselaxe. O 657 Squadron operou os seus Hoverfly II como postos de observación aérea, observando para unidades de artillaría do Exército. Os Hoverfly II estiveron operativos ata abril de 1951, e un exemplar so escuadrón mostrouse no Farnborough Air Show de setembro de 1950.

A FAA usou os seus Hoverfly II nos roles de adestramento e ligazón. Entre as unidades navais que usaron o tipo inclúense o 771 Squadron dende decembro de 1945, seguido polo 705 Squadron.

A USAAF operou os seus R-6 en roles secundarios e os superviventes foron redesignados **H-6A** en 1948. Os exempares da Armada disignáronse **HOS-1** e 64 máis ían transferirse da USAAF, aínda que finalmente isto non pasou.

Houbo vendas de excedentes militares de S-49 no mercado civil a finais dos anos 40, pero ningún deles está operativo. Existen catro exemplares expostos en museos estadounidenses.

Notas
-----

1. ↑  Swanborough, 1963, p.529
2. ↑  Butler, 2004, p.278
3. ↑  Thetford, 1977, p.422
4. ↑  Thetford, 1976, p.603
5. ↑  Ogden, 2007, p.602

Bibliografía
------------

* Butler, Phil (2004). *Air Arsenal North America*. Midland Publishing. ISBN 1-85780-163-6.
* Ogden, Bob (2007). *Aviation Museums and Collections of North America*. Air-Britain (Historians) Ltd. ISBN 978-0-85130-385-7.
* Swanborough, F.G. (1963). *United States Military Aircraft since 1909*. Putnam & Company Ltd.
* Thetford, Owen (1976). *Aircraft of the Royal Air Force since 1918*. Putnam & Company Ltd. ISBN 0-370-10056-5.
* Thetford, Owen (1977). *British Naval Aircraft since 1912*. Putnam & Company Ltd. ISBN 0-370-30021-1.